Matthew Opoku Prempeh

Wɔatwerɛ nsɛm wei ɛwɔ Asante kasa mu

Matthew Opoku Prempeh, (wɔwoo no 23 Kotonimma 1968) yɛ Ghana aduruyɛ ho oduruyɛfo (medical doctor) ne amanyɔni. Ɔyɛ Ɔman Ho Dɔ Kuw Foforo (New Patriotic Party) no muni na ɔyɛ Mmarahyɛbadwani ma Manhyia Anafoɔ Mmrahyɛbadwam mpɛsoa wɔ Ashanti Mantam mu wɔ Ghana. Ɔyɛ kan Nhomasua Soafoɔ (former Minister of Education). Wɔfrɛ no kɛse sɛ NAPO. Mprempren ɔyɛ Ɔsoafoɔ a ɔhwɛ Ahoɔden so (Minister for Energy).

 Ne mmofrase abrabɔ ne nhomasua 
Wɔwoo Prempeh wɔ Kotonimma bosome da a ɛtɔ so aduonu mmiɛna (23)1968 na ofiri Pakyi No 2 wɔ Ashanti Mantam mu. Ɔsuaa Nnipa Abɔdeɛ ne Aduruyɛ ho adeɛ (Human Biology and Medicine) wɔ Kwame Nkrumah Suapɔn a ɛhwɛ Nyansahu ne Mfiridwuma so (Kwame Nkrumah University of Science and Technology), akyiri yi ɔtoaa adesua akyi wɔ Netherlands Akwahosan Ho Nyansahu Asoɛe ne Kennedy Aban Sukuu (Netherlands Institute of Health Sciences and the Kennedy School of Government) wɔ Harvard Suapɔn (Harvard University) mu.

 Adwuma 
Ansa na ɔreyɛ mmarahyɛbadwani no, Prempeh yɛɛ Keyedmap Security Services Limited Adwumayɛfo Panyin (Chief Executive Officer - CEO) firi afe 2004 kosi afe 2009. Ɔsan yɛ aduruyɛ ho oduruyɛfo (medical doctor)  na ɔsom sɛ Royal Kɔlege ma Nnuruyɛfo ne Oprehyɛn Ho Nnuruyɛfo (Royal College of Physicians and Surgeons) a ɛwɔ United Kingdom no muni fi afe 1999 kosi afe 2003.

 Amanyɔsɛm 

 Mmarahyɛbaguani 
Sɛ Ghana mmarahyɛbadwani no, ogyina Manhyia Anafoɔ Mmrahyɛbadwam mpɛsoa ananmu wɔ Kumasi, kan no na ogyina Manhyia ananmu. Wɔdii kan paw no sɛ ɔnyɛ mmarahyɛ badwa wɔ afe 2008 mu na ɔyɛ Ɔman Ho Dɔ Kuw Foforɔ (New Patriotic Party) no muni. Wɔ afe 2016 mu no, wɔsan paw no bio de amba 35,958, anaa abatoɔ a wɔtoo wɔ ɔmantam no mu no mu 87.17%. Na ɔyɛ akwahosan boayikuw (health committee) ne boayikuw a wɔpaw nnipa (appointments committee) no muni. Prempeh sii akan wɔ afe 2020 Ghana amansan abatoɔ no mu sɛ mmarahyɛ badwafoɔ kandifoɔ maa Manhyia Anafoɔ Mmrahyɛbadwam mpɛsoa no, wɔ Ɔman Ho Dɔ Kuw Foforɔ (New Patriotic Party) frankaa ase na odii nkonim wɔ nkontabuo kɛseɛ mu.

 Nhomasua ho Ɔsoafoɔ 
Ɔmanpanin Nana Akufo-Addo na ɔpaw no wɔ Ɔpɛpɔn bosome da a ɛtɔ so du (10) afe 2017 sɛ ɔmmɛyɛ Ghana Nhomasua Soafoɔ (Minister for Education of Ghana). Ɔsomm wɔ saa dwumadie no mu mfeɛ anan (4) kosii Ɔpɛpɔn bosome da a ɛtɔ so nsia (6) afe 2021 mu bere a ɔmampanin ne n’asomfo dibea no baa awieeɛ.

Wɔ bosome Kotonimma afe 2017 mu no, Ɔmanpanin Nana Akufo-Addo bɔɔ Prempeh din sɛ asoafoɔ dunkron (19) a wɔbɛhyehyɛ ne kabinet no fa. Wɔde asomfo dunkron (19) no din kɔmaa Ghana Mmarahyɛ Badwa no na kan Aban no Kasafo, Mike Ocquaye na ɔde too gua. Sɛ Kabinet ɔsoafoɔ no (Cabinet minister), na Prempeh ka ɔmampanin no mu kuw no ho na na ɛsɛ sɛ ɔboa wɔ gyinaesi dwumadi atitiriw (decision-making activities) mu wɔ ɔman no mu.

Prempeh nso boaa Ghana nhomasua dwumadibea sɛ Nhomasua soafoɔ (Minister of Education) te sɛ nnwuma a ɔmaa nkɔsoɔ ne adwumayɛ ne mfiridwuma ho adesua (Vocational and Technical Education - TVET) a ɔhyɛɛ ho nkuran ne aban no dwumadiɛ titire ''FREE SHS'' a odii anim.

 Boayikuw ahorow 
Prempeh yɛ Defense ne Interior Boakyikuo no muni na ɔsan yɛ Appointments Boakyikuo no muni.

 N'abrabɔ mu nsɛm 
Ɔyɛ Kristoni na ɔyɛ kan Ghana ɔmampanyin, John Kufuor banana (grandson). Wagyae awarɛ (divorced).

Wɔ bosome Kotonimma afe 2022 mu no, kuw bi a wɔfrɛ wɔn Friends of NAPO de nkyerɛkyerɛ nneɛma bi maa sukuu ahorow a ɛwɔ Manhyia South Constituency de hyɛɛ n’awoda a ɛtɔ so aduonum anan (54) ho fa.

 Ntotoho 

Nkyekyεmu:Ghana mmrahyɛbadwafoɔ 2021-2025
Nkyekyεmu:Ghana mmrahyɛbadwafoɔ 2009–2013
Nkyekyεmu:Ghana mmrahyɛbadwafoɔ 2013–2017
Nkyekyεmu:Ghana mmrahyɛbadwafoɔ 2017–2021